open-index/open-wikipedia-markdown huggingface dataset:
Estadio Monumental

**Estadio Monumental** (sponsorisyistä tunnetaan nimellä **Estadio Mâs Monumental**) on Argentiinan pääkaupungissa Buenos Airesissa sijaitseva urheilustadion.

Stadion vihittiin käyttöön vuonna 1938. Sen nykyinen kapasiteetti viimeisten remonttien myötä on 83 198. Stadion sijaitsee Núñezin kaupunginosassa. Stadion tunnettiin aikaisemmin nimellä jonka se oli saanut seurajohtajalta Antonio Vespucio Libertiltä.

Stadionia käytetään pääasiassa jalkapalloon. Se on River Platen ja Argentiinan maajoukkueen kotikenttä. Stadion oli 1978 MM-kilpailujen päänäyttämö. Sillä on pelattu myös useita Etelä-Amerikan-mestaruuskilpailuja.

Stadionilla pidettiin Pan-Amerikan kisat vuonna 1951. Sitä on käytetty myös muun muassa ralliin ja rugby unioniin. Stadionilla on järjestetty myös huomattavia konsertteja. Se toimii Quilmes Rockin tapahtumapaikkana.


Tiedosto:Panorama Estadio Monumental (Buenos Aires, Argentina) football River Plate.jpg
Tiedosto:Estadio Monumental 1970s.jpg
Tiedosto:Estadio Monumental Mundial 78.jpg
Tiedosto:Estadio Monumental.jpg
Publius Egnatius Celer

**Publius Egnatius Celer** (n. 60 jaa.) oli roomalainen stoalaiseen koulukuntaan kuulunut filosofi.  Hän toimi neuvonantajana keisari Neron hallitessa, ja siksi hänet määrättiin Vespasianuksen aikana kuolemaan.

Egnatius Celer oli Barea Soranuksen, toisen stoalaisen, opettaja ja klientti eli suojatti. Kun Barea Soranusta syytettiin vuonna 66 siksi, että tämä oli hankkinut Neron vihan päälleen, Egnatius Celer toimi tärkeimpänä todistajana tätä vastaan. Barea Soranus ja tämän tytär Servilia saivat kuolemantuomion.

Egnatius sai Nerolta suuria palkkioita, mutta Vespasianuksen aikana Musonius Rufus syytti puolestaan Egnatiusta itseään, ja hänet tuomittiin kuolemaan.

## Lähteet

* Tacitus: *Annales* (*Keisarillisen Rooman historia*) XVI.30–33.
* Juvenalis: *Satiiri* III.116.
* Dio Cassius: LXII.26.
Garmarna

**Garmarna** on ruotsalainen, vuonna 1990 perustettu folk rock -yhtye. Yhtyeen kappaleet perustuvat suurimmaksi osaksi vanhoihin skandinaavisiin balladeihin.

## Jäsenet

* Stefan Brisland-Ferner – viulu, kampiliira, sampleri
* Emma Härdelin – laulu, viulu
* Jens Höglin – rummut, lyömäsoittimet
* Gotte Ringqvist – kitara, viulu, taustalaulu
* Rickard Westman – kitara, basso, E-Bow

## Levyt

### Albumit
* *Garmarna* (1993, EP, uudelleenjulkaisu 2001, kuusi uutta raitaa)
* *Vittrad* (1994)
* *Guds spelemän* (1996)
* *Vedergällningen* (1999)
* *Hildegard von Bingen* (2001)
* *6* (2016)
* *Förbundet (The Union)* (2020)

### Singlet
* "Herr Holger" (1996)
* "En gång ska han gråta" (1997)
* "Euchari" (1999)
* "Gamen" (1999)
* "Över gränsen" (2015)
* "Kashmir" (2019)
* "Ramunder" (2020)

## Aiheesta muualla

* Kotisivut  
* Garmarna: Guds Spelemän, 1996. Desibeli.net 10.1.2006.
Lehtoniemi (Kuopio)

**Lehtoniemi** on Kuopion eteläosan kaupunginosa ja se on yksi Saaristokaupungin kaupunginosista. Lehtoniemestä keskustaan on matkaa maitse noin 13–15 kilometriä ja 2008 valmistuneen Saaristokadun kautta viitisen kilometriä.

Lehtoniemi on pituudeltaan vajaa kolme kilometriä. Asuinalue koostuu pääasiassa kerrostaloista ja rivitaloista. Lehtoniemen pohjoisosassa sijaitsee myös jätevedenpuhdistamo.

## Palvelut
Lehtoniemessä on S-market Keilankanta, parturiliike, Martti Ahtisaaren koulu (alakoulu).

## Kuvia

File:Saaristokatua - Lehtoniemi - Kuopio - m.jpg|Saaristokatua Lehtoniemen luoteisosassa Haapaniemen suunnalta tultaessa.
File:Kerrostaloja2 - Lehtoniemi - Kuopio - m.jpg|Kerrostaloja Kuopion Lehtoniemen kaupunginosan keskustassa S-marketin ja alakoulun naapurustossa.
File:Kerrostaloja - Lehtoniemi - Kuopio - m.jpg|Kerrostaloja Lehtoniemen kaupunginosan keskustassa.


## Lähteet
Virva (nimi)

**Virva** on sekä suomalainen naisen etunimi että myös sukunimi. Virvan nimipäivä on vuodesta 1950 ollut 2. maaliskuuta. Nimi juontuu luultavasti virvatulista. Digi- ja väestötietoviraston tietojen mukaan nimi Virva on annettu vuoden 2019 loppuun mennessä noin 1&nbsp;140 henkilölle.

## Tunnettuja Virva-nimisiä
* Virva Junkkari (s. 1977), jalkapallomaalivahti
* Virva Puumala (s. 1990), oopperalaulaja, sopraano
* Virva Rajakallio (s. 1967), kuulantyöntäjä

## Lähteet
Dunbarin luku

**Dunbarin luku** on teoreettinen kognitiivinen raja ihmisten lukumäärälle, johon keskiverto ihmisyksilö voi ylläpitää pysyviä sosiaalisia suhteita. Nämä suhteet ovat sellaisia, joissa ihminen tietää, kuka kukin henkilö on ja kuinka kukin ihminen on suhteessa toisiin ihmisiin. Suurempi määrä ihmisiä tarvitsee tavallisesti rajoitetumpia sääntöjä, lakeja, ja tarvitsee normeja ollakseen vakaita suhteita ja koheesiivista ryhmää. Dunbarin luvulle ei ole määritelty täsmällistä arvoa, mutta yleisesti sen arvioidaan olevan ihmisellä 150. Eri kädellislajeilla luku vaihtelee korreloiden isoaivojen kuorikerroksen koon kanssa.

Dunbarin luvun esitti julkisuuteen brittiläinen kädellislajien käyttäytymisen tutkimiseen ja vertailuun omistautunut antropologi Robin Dunbar, joka teoretisoi, että "tämä raja on suora funktio relatiiviselle neokorteksin koolle, joka tämä käänteisesti määrää ryhmän koon... Neokortiaalinen prosessointikapasiteetti on yksinkertaisesti määrä yksilöille, joihin voidaan pitää pysyvää persoonallista suhdetta." 

## Lähteet

## Kirjallisuutta
*Dunbar, R.I.M. (1992) *Neocortex size as a constraint on group size in primates*, Journal of Human Evolution 22: 469-493.
*Dunbar, R.I.M. (1993), *Coevolution of neocortical size, group size and language in humans*, Behavioral and Brain Sciences 16 (4): 681-735.
**Edney, J. J. (1981a)*. Paradoxes on the commons: Scarcity and the problem of equality. Journal of Community Psychology, 9, 3-34.
*Sawaguchi, T., & Kudo, H. (1990), *Neocortical development and social structure in primates*, Primates 31: 283-290.
*Wong, David (2005) *[http://www.cracked.com/article_14990_what-monkeysphere.html Inside the Monkeysphere]*, a semi-satirical introduction to Dunbar's Number for the average internet user.

## Aiheesta muualla
*Facebookin frendirohmuilla on vain harvoja tosiystäviä  Iltasanomat
*A pre-publication version of  *Coevolution of neocortical size, group size and language in humans*. (See also Bibliography section there.)
*University of Liverpool Research Intelligence No. 17, August 2003  - "The ultimate brain teaser" - an article on Dunbar's research.
*Some speculations about a correlation between the monkeysphere and Guild size in online multiplayer role playing games. 
*Mospos blog entry  - Communities of practice and Dunbar's number
*Life With Alacrity blog entry - Applying Dunbar's number to online gaming, social software, collaboration, trust, security, privacy, and internet tools, by Christopher Allen.
Agroksenmäen holvikellari

**Agroksenmäen holvikellari** on Helsingin Hermanninmäessä sijaitseva entinen panimorakennus. Se on suojeltu Museoviraston määräyksellä, ja sen sisätilat on saneerattu tapahtumakäyttöön.

## Historiaa

Saksalainen panimomestari Johan Kasper Kröckel perusti 1860-luvulla olutpanimon Agroksenmäen alueelle. Muutamassa vuodessa Sörnäisten panimon (*Södernäs Ölbryggeri*) alue kasvoi kyläksi, joka käsitti panimorakennusten lisäksi varastoja, kellareita ja asuinrakennuksia.

Agroksenmäen holvikellari toimi tynnyrintekijän verstaana sekä olutkellarina. Talvisin Vanhankaupunginlahdelta sahattiin isoja jäälohkareita, jotka kuljetettiin holvikellariin ja peitettiin sahanpuruilla. Näin holvikellari toimi suurikokoisena jääkaappina, jossa panimon tuotteet säilyivät hyvin kesän yli.

Sörnäisten olutpanimo lopetti toimintansa vuonna 1918. Agroksenmäen holvikellarissa toimi seuraavien vuosikymmenten ajan erilaisia metalliverstaita, pääasiassa valmistettiin osia raskaisiin ajoneuvoihin. Toisen maailmansodan aikana rakennuksessa sorvattiin tykinhylsyjä. Sittemmin rakennus palveli muun muassa läheisen teurastamon vuotavarastona ja tilapäisenä kukkatukkuna, kunnes rakennus vaurioitui pahoin tulipalossa vuonna 1980 ja jäi käytännössä tyhjilleen.

### 2000-luvulla
Suurin osa vanhan panimoalueen rakennuksista on purettu. Jäljellä rakennuksista ovat enää Agroksenmäen holvikellari sekä sen vieressä sijaitseva pienempi kiviholvi, joka toimii yksityisenä viinikellarina. Vanha panimoalue on tukkukaupan ja teollisuuden käytössä. Alueella toimii muun muassa Helsingin Tukkutori sekä muita elintarviketeollisuuden tukkuliikkeitä. Panimotoiminnasta muistuttavat vielä tänäkin päivänä alueen kadunnimet, kuten Panimokatu ja Tynnyrintekijänkatu. 

2000-luvulle tultaessa alkoivat holvikellarin perusteelliset kunnostus- ja saneeraustyöt. Töiden valmistuttua Agroksenmäen holvikellari avasi ovensa tapahtumakäyttöön. Holvikellarin tiloja vuokrataan ympärivuotisesti niin yksityis- kuin yritystapahtumia varten.

## Lähteet

## Aiheesta muualla
* Agroksenmäen holvikellarin kotisivut
Arulenus Rusticus

**L. Junius Arulenus Rusticus** (n. 35 – 93 jaa.) oli roomalainen poliitikko ja stoalaiseen koulukuntaan kuulunut filosofi. Arulenus Rusticus oli Thrasea Paetuksen ystävä ja seuraaja. Hän toimi tribuunina vuonna 66, jolloin senaatti tuomitsi Thrasean kuolemaan. Hän olisi yrittänyt estää tuomion veto-oikeudellaan, mutta Thrasea esti häntä, koska katsoi, että hän olisi tällä tavoin vain aiheuttanut oman tuhonsa pelastamatta kuitenkaan Thraseaa.

Arulenus Rusticus toimi preettorina sisällissodissa vuonna 69 Neron kuoleman jälkeen. Hänen toimiessaan senaatin lähettiläänä Flaviusten armeijassa Petilius Cerialiksen sotilaat haavoittivat häntä. Arulenus Rusticus toimi konsulina vuonna 92 Domitianuksen hallitessa. Seuraavana vuonna hänet kuitenkin tuomittiin kuolemaan, koska hän kirjoitti panegyyrin eli ylistyspuheen Thrasealle.

Suetonius on laittanut Arulenus Rusticuksen nimiin myös Helvidius Priscukselle osoitetun panegyyrin, mutta sen kirjoitti todellisuudessa Herennius Senecio, niin kuin Tacitus ja Plinius nuorempi sanovat.

## Lähteet

* Dio Cassius: LXVII.13.
* Plinius nuorempi: *Kirjeet*, I.5, 14, III.11.
* Plutarkhos: *de Curiositate* 15 (*Moralia* 822D-E).
* 
* Suetonius: *Domitianus* 10.
* Tacitus: *Annales*, XVI.25, *Histories*, III.80, *Agricola* 2.
Pansio-luokan miinalautta

**Pansio-luokka** on Suomen merivoimien kolmen miinalautan muodostama alusluokka: *[[Miinalautta Pansio|Pansio]]*, *[[Miinalautta Porkkala|Porkkala]]* ja *[[Miinalautta Pyhäranta|Pyhäranta]]*. Niiden päätehtävinä ovat merimiinoitus sekä rannikkojoukkojen ja huollon kuljetustukitehtävät. Alusten kuljetuskyky on 100 tonnia ja niissä on 15 tonnin nosturi. Luokan alukset peruskorjattiin 2015-2017, jolloin käyttöikä jatkuu 2030-luvulle. Samalla alusten kykyä merimiinoitukseen, raskaisiin merikuljetuksiin ja emäalustoimintaan päivitettiin. Peruskorjauksen toteuttaa Uudenkaupungin Työvene Oy ja Atlas Elektronik Finland Oy.  

## Alukset
Alukset tilattiin toukokuussa 1990.

## Palvelus
Miinalautta *Pansio* on sijoitettu Rannikkolaivaston 6. Pintatorjuntalaivueeseen ja miinalautat *Porkkala* ja *Pyhäranta* 7. Pintatorjuntalaivueeseen.

## Lähteet
*
*http://merivoimat.fi/kalustokuvastot 

### Viitteet
Hormonaalinen säätelyjärjestelmä

**Hormonaalinen säätelyjärjestelmä** ohjaa ihmisen elimistön biologisia rytmejä, kuten uni- ja valvetilan vuorottelua. Siihen kuuluvat ihmisellä muuta hormonieritystä ohjaavat hypotalamus ja aivolisäke.  Monet rytmeistä ovat sisäsyntyisiä eli endogeenisia, kehon itsensä tahdistamia. Usein niihin liittyy myös ympäristöstä tulevia eli eksogeenisia vaikutuksia.

Ihmisen sisäsyntyisesti tahdistettuja rytmejä ovat naisten kuukautiskierto sekä unen ja valvetilan vuorottelu eli vuorokausirytmi. Vuorokausirytmi vaikuttaa vireystilaan. Ihmisen niin sanottu biologinen kello säätelee vuorokausirytmiä. Biologinen kello on paikannettu limbisen järjestelmän hypotalamukseen. Esimerkiksi valoisuuden vähentyessä hypotalamukseen kytkeytyvä käpyrauhanen alkaa erittää nukahtamista edistävää melatoniinia. 

Hormonaalinen säätelyjärjestelmä vaikuttaa myös muistiin ja tunteisiin. Hippokampukseen kytkeytyneellä mantelitumakkeella on keskeinen merkitys emotionaalisesti värittyneiden asioiden muistamisessa. Sen aktivoivat voimakkaiden tunnetilojen yhteydessä erittyvät hormonit, kuten adrenaliini ja kortisoli. 

Hormonaalinen säätelyjärjestelmä säätelee nimensä mukaisesti hormonien tuotantoa. Hormonit vaikuttavat monella tapaa ihmisen toimintaan. Esimerkiksi seksuaaliset halut ovat peräisin testosteronin ja estrogeenin pitoisuuksien vaihteluista. Myös ympäristön ärsykkeiden aikaansaama stressireaktio pohjautuu hormonien erittymiseen.
Lužniki-urheilupalatsi

**Lužniki-urheilupalatsi** () on urheiluareena Moskovassa Venäjällä. Urheilupalatsi kuuluu osana Lužniki-urheilukeskusta. Keskukseen kuuluu osana myös Lužniki-stadion. Urheilupalatsi on rakennettu vuonna 1956 ja alun perin 13&nbsp;700:lle katsojalle. 

Lužniki on toiminut monien arvokisojen järjestämispaikkana jääkiekossa, voimistelussa, lentopallossa, koripallossa, nyrkkeilyssä ja muissa urheilulajeissa. Palatsi isännöi mm. vuoden  1972 Summit Seriesiä, jossa kohtasivat ensi kerran Neuvostoliiton ja Kanadan jääkiekkotähdet. Moskovan Olympialaisissa  1980  halli toimi voimistelun ja judon tapahtumapaikkana.

Vuonna 2002  areenalle tehtiin mittava peruskorjaus, jonka yhteydessä katsojapaikkojen määrä väheni 11&nbsp;500:aan. Uusitussa hallissa on pidetty mm. vuoden  2005  taitoluistelun maailmanmestaruuskilpailut. Areena toimii pääasiallisesti Dinamo Moskovan kotihallina.

## Vuoden 1982 katastrofi

UEFA-cupin ottelussa FC Spartak Moscow vastaan HFC Haarlem tapahtui 20. lokakuuta 1982 ryntäys, jossa talloutui kuoliaaksi 66 ihmistä. Tämä teki siitä aikoinaan Neuvostoliiton pahimman urheilutapahtumaonnettomuuden.

## Merkittävimmät urheilutapahtumat
* 1956,  1959, 1963, 1967, 1971 ja 1979 Spartakiad
* 1965 Koripallon EM-kilpailut
* 1957, 1973, 1979 ja 1986 Jääkiekon maailmanmestaruuskilpailut
* 1958 Voimistelun maailmanmestaruuskilpailut
* 1959 Naisten koripallon maailmanmestaruuskilpailut
* 1962 Miesten ja naisten lentopallon maailmanmestaruuskilpailut
* 1986 Hyvän tahdon kisat
* 2005 Taitoluistelun maailmanmestaruuskilpailut

## Lužniki-urheilupalatsi populaarikulttuurissa
Sylvester Stallonen elokuvassa Rocky IV elokuvan nimikkohahmo Rocky Balboa ottelee Dolph Lundgrenin esittämää Ivan Dragoa vastaan Lužniki-urheilupalatsissa.

## Lähteet
Helvidius Priscus

**Helvidius Priscus** (ensimmäinen vuosisata jaa.) oli roomalainen poliitikko ja stoalaiseen koulukuntaan kuulunut filosofi. Hän eli keisarien Nero, Galba, Otho, Vitellius ja Vespasianus aikana.

Kuten appensa Thrasea Paetus, hänet tunnettiin kiihkeänä tasavaltalaisuuden kannattajana. Vaikka Helvidius Priscus ärsytti usein hallitsijoita, hän toimi useissa korkeissa viroissa. Neron kaudella hän toimi kvestorina Achaeassa sekä tribuunina (56 jaa.). Hän palautti rauhan ja järjestyksen Armeniassa ja sai provinssin asukkaiden luottamuksen. Hänen sympatiansa Brutusta ja Cassiusta kohtaan sai aikaan sen, että hänet tuomittiin vuonna 66 maanpakoon.

Galban kutsuttua Helvidius Priscuksen takaisiin Roomaan vuonna 68, hän nosti heti syytteen Eprius Marcellusta, Thrasea Paetuksen syyttäjää, vastaan. Hän kuitenkin luopui syytteestä, koska Marcelluksen tuomitseminen olisi vaikuttanut moneen senaattoreista. Preetorina toimiessaan hän vastusti senaatissa Vitelliusta; sekä Vespasianusta katsomalla, että julkisten varojen hallinnan tuli olla senaatilla. Hän ehdotti, että Vitelliuksen ja Flaviusten dynastian välisessä sisällissodassa vuonna 69 tuhoutunut Juppiterin temppeli rakennetteisiin uudestaan julkisin varoin. Hänen kerrotaan tervehtineen Vespasianusta tämän yksityisellä nimellä.

Lopulta Helvidius Priscus ajettiin maanpakoon toistamiseen, ja pian sen jälkeen hänet teloitettiin Vespasianuksen määräyksestä. Herennius Senecio kirjoitti Helvidiuksen lesken pyynnöstä hänen elämästään panegyyrin eli ylistyspuheen, jonka johdosta Domitianus määräsi Herenniuksen kuolemaan.

## Lähteet

* "Helvidius Priscus", 
* Dio Cassius: LXVI.12, LXVII.13.
* Plinius: *Kirjeet* VII.19.
* Suetonius: *Vespasianus*, 15,
* Tacitus:  *Historiae * IV.5, *Dialogus* 5.
Tallinna HK Stars

**Tallinna HK Stars** on virolainen jääkiekkoseura Tallinnasta. Seura on voittanut Meistriliigassa Viron mestaruuden neljästi kausilla 2004–2005, 2005–2006, 2006–2007 ja 2008–2009. Kaudella 2007–2008 joukkue sijoittui hopealle. Tätä ennen se oli saavuttanut kerran pronssia kaudella 2003–2004.

Joukkue ei ole enää kauden 2016–2017 jälkeen ottanut osaa Meistriliigaan.

## Historia
Idea joukkueen perustamisesta syntyi kesäkuussa vuonna 2002, kun ryhmä entisiä HC Vipersin pelaajia päätti perustaa uuden jääkiekkojoukkueen Tallinnaan. Uuden joukkueen tarkoituksena oli tuoda uusi haastaja Meistriliigaan Tarton ja Narvan joukkueille. Joukkue perustettiin heinäkuussa Igor Skuratovskin, Mihhail Kozlovin, Roman Potchinokin, Andrei Grishkunin ja Aleksandr Sauendin johdolla. Pian valittiin myös joukkueen värit ja tunnus, jotka mukailivat NHL-joukkue Dallas Starsin tuolloista ilmettä. Joukkue alkoi harjoitella samana kesänä.

Ensimmäisessä viralisessa ottelussaan lokakuun 5. päivänä vuonna 2002 Stars voitti Visa-Tiigrid lukemin 8–2. Ensimmäisellä kaudellaan joukkue sijoittui Meistriliigan runkosarjassa kolmanneksi. Neljännesvälierissä joukkue kohtasi Kohtla-Järve HK Keemikin, putosi ja jäi viidenneksi.

Seuraavana kesänä 2003 joukkueeseen liittyi uusia pelaajia, minkä johdosta perustettiin amatöörijoukkue Stars-2. Päävalmentajaksi tuli Eduard Sedashev. Marraskuussa joukkueeseen liittyi lisää HC Vipersin pelaajia, kun Vipersin pelaajat hajaantuivat joukkueesta.

## Joukkue
Maalivahdit: 
 
*  Kristjan Eerme, s. 3.5.1988
* Viktor Seliverstov, s. 26.8.1990

Puolustajat:
*75  Roman Potsinok, s. 10.02.1975 180 cm/90 kg
*59  Dmitri Kalenda, s. 10.03.1991 182 cm/71 kg
*19  Kaupo Kaljuste, s. 15.12.1981 189 cm/86 kg
*07  Dmitri Suur, s. 25.2.1975 180 cm/96 kg
*55  Ilja Tsegotov, s. 7.10.1986 185 cm/90 kg
*02  Daniil Osipov, s. 20.12.81 180 cm/80 kg

Hyökkääjät:
*44  Edgar Baranin, s. 3.4.1990 182 cm/74 kg
*79  Maksim Ivanov, s. 5.6.1979 175 cm/72 kg
*31  Jussi Nieminen, s.20.3.1982 185 cm/91 kg
*71  Aleksandr Kuznetsov, s. 29.1.1985 176 cm/95 kg
*24  Mihhail Kozlov, s. 24.4.1975 180 cm/81 kg
*77  Andrei Zorin, s. 7.02.1974 175 cm/83 kg
*17  Paul Sillandi, s. 10.6.1983 185 cm/80 kg
*83  Roman Razumovski, s. 7.01.1983 180 cm/70 kg
*41  Mikhail Merkulov, s. 25.6.1975 170 cm/67 kg
*21  Aleksandr Vinogradov, s. 20.6.1970 175 cm/85 kg
*69  Arkadi Zaitsev, s. 1.3.1990 190 cm/70 kg
*22  Kirill Postolaki, s. 4.3.1990 185 cm/85 kg
*29   Evgeny Nokhrin, s. 31.10.76 180 cm/77 kg
*28   Eduard Valiullin, s. 28.11.1966 177 cm/87 kg
*25   Igor Starkovsky, s. 18.5.1965 180 cm/86 kg
*96  Andrei Lukin, s. 26.2.89 188 cm/75 kg

## Lähteet
* Estonian Ice Hockey Association 

### Viitteet

## Aiheesta muualla
* http://www.hkstars.ee
Ba (tieto)

**Ba** on tiedon muodostumiseen liittyvä käsite, joka kuvaa tiedon kehittymiselle otollista, jaettua tilaa ja aikaa. Ba voi ilmetä fyysisenä tilana, virtuaalisena tilana tai henkisenä tilana. Ba liittyy tiedon muodostumisen SECI-malliin.

*Alkuunpaneva ba* (originating ba) liittyy tiedon muodostumisen edellytysten luomiseen, luottamuksen rakentamiseen. Se toteutuu kasvokkaisen viestinnän ympäristönä.

*Keskusteleva ba* (interacting ba) edustaa henkilökohtaisen,  hiljaisen tiedon jakamista.

*Toteuttava ba* (exercising ba) on tiedon sisäistymisen vaihe tai tilanne. Siinä eksplisiittistä, näkyvää tietoa muuntuu hiljaiseksi tiedoksi.

*Järjestävä ba* (cyber ba) edustaa tiedon yhdistelyä. Se on ajasta ja paikasta riippumaton ja voi siksi toteutua tieto- ja viestintäteknologian avulla, virtuaalisesti. Sosiaalinen toiminta tietoverkoissa ilmentää järjestävää ba'ta.

 Käsitteen on japanilaisten filosofien Kitaro Nishidan ja Shimizun kehittelyjen pohjalta tietämyksen hallintaan soveltanut Ikujiro Nonaka.
## Lähteet
* Nonaka, Ikujiro & Konno, Noburu 1998. The Concept of 'Ba': building a Foundation for Knowledge Creation. California Management Review 40 (3), 40-54
* Apilo, Tiina, Taskinen, Tapani & Salkari, Iiro 2007. Johda innovaatioita. Helsinki: Talentum
### Viitteet

## Aiheesta muualla
*
HK Kalev-Välk Tartu

**Tartu Kalev-Väik** (aikaisemmin ja edelleen tietyissä yhteyksissä **Tartu Välk 494** tai pelkkä **Välk 494**) on tarttolainen jääkiekkoseura. Seura pelaa Viron pääsarjassa Meistriliigassa. Joukkue on voittanut Viron mestaruuden kausilla 1996–1997, 1998–1999, 1999–2000, 2001–2002 ja 2002–2003 vanhalla nimellään ja kausilla 2007–2008, 2010–2011, 2011–2012, 2014–2015, 2018–2019, 2019–2020, 2020–2021, 2021–2022, 2024–2025 uudella nimellään.

## Historia
Kaudella 2017–2018 joukkue ylsi hopealle. Tuolloin HC Viking Tallinn vei mestaruuden otteluvoitoin 3–1. Seuraavalla kaudella 2018–2019 Välk 494 onnistui uusimaan mestaruutensa, kun se kukisti Narva PSK:n loppuottelusarjassa voitoin 3–0. Kaudella 2019–2020 joukkue voitti runkosarjan ja Viron mestaruuden, kun pudotuspelejä ei pelattu koronaviruspandemian takia.

Kaudella 2020–2021 paras kolmesta -järjestelmällä pelatussa loppuottelusarjassa joukkue onnistui uusimaan Viron mestaruuden otteluvoitoin 2–1 HC Panteria vastaan. Seuraavalla kaudella mestaruus tuli otteluvoitoin 3–0 latvialaista HC Kurbadsia vastaan.

Kaudella 2023–2024 joukkue eteni loppuottelusarjaan, mutta mestaruuden voitti Narva PSK, kun se kukisti Tartu Välk 494:n otteluvoitoin 3–0. Tartto palasi mestaruuskaupungiksi keväällä 2025.

## Lähteet
* Estonian Ice Hockey Association 
* Tartu Kalev-Välk mängib alati kullale

### Viitteet

## Aiheesta muualla
*Seuran kotisivut
Narva PSK

**Narva PSK** (**Narva Paemurru Spordikool**) on virolainen jääkiekkoseura venäläisenemmistöisestä Narvan kaupungista. Seura pelaa Viron pääsarjassa Meistriliigassa, joissa se on voittanut edellisen kerran mestaruudet kausilla 2015–2016, 2016–2017 ja kaudella 2023–2024. Kaudella 2023–2024 Narva PSK kukisti Tartu Välk 494:n loppuottelusarjassa lukemin 3–0. Narvalla on eniten Meistriliigan mestaruuksia, yhteensä 19. 

## Historia
### Alkuvuodet
Narvan joukkue oli alun perin vuonna 1953 perustetun Narva Paemurru Spordikoolin, eli Neuvostoliiton aikana perustetun urheilukoulun jääkiekkojaoston joukkue. Nykyinen joukkue on perustettu vuonna 1976. Narva Kreenholm on Meistriliigan edelleen mukana olevista joukkueista perinteikkäin. Kreenholmin ykkösjoukkue pelasi Neuvostoliiton kolmossarjaa kauden 1991–1992 loppuun saakka, ja sen kakkosjoukkue osallistui Meistriliigaan sen ensimmäisellä kaudella. Sekä koulu että joukkue ovat edelleen toiminnassa.

### Nykyään
Kaudella 2018–2019 joukkue saavutti hopeaa, kun Välk 494 voitti sen loppuottelusarjassa otteluvoitoin 3–0. Kaudella 2019–2020 joukkue sijoittui runkosarjassa kolmanneksi viiden ottelun jälkeen, kun koronaviruspandemia katkaisi kauden. Kaudella 2020–2021 joukkue ei päässyt pudotuspeleihin. Kaudella 2023–2024 seuran päävalmentaja oli Ilja Iljin.

## Nuorisotoiminta
Joukkueella on myös nuorisotoimintaa A- ja B-junioreissa. A-juniorien mestaruuden se on saavuttanut kausilla 2010–2011 ja 2015–2016 ja B-nuorten kausilla 2009–2010, 2010–2011, 2014–2015 ja 2015–2016. 

## Lähteet

## Aiheesta muualla
*Seuran kotisivut
*Instagram
*Telegram
*YouTube
*Facebook
Christophe Épalle

**Christophe Épalle** (s. 23. tammikuuta 1969 Saint-Etienne, Loire, Ranska) on entinen ranskalainen yleisurheilija, jonka päälaji oli moukarinheitto.

Épalle edusti maataan arvokilpailuissa yli kymmenen kertaa ja selviytyi neljästi loppukilpailuun. Barcelonan 1992 olympialaisissa hän sijoittui kymmenenneksi tuloksella 74,84&nbsp;m. Stuttgartin MM-kilpailuissa 1993 hän oli kahdeksas tuloksella 76,22&nbsp;m, Helsingin EM-kilpailuissa 1994 seitsemäs tuloksella 75,22&nbsp;m sekä Budapestin EM-kilpailuissa 1998 sijalla 12 tuloksella 74,00&nbsp;m. Uransa pisimmän arvokilpailutuloksen 76,27&nbsp;m hän heitti Münchenin EM-kilpailuissa 2002 mutta sillä hän ei selviytynyt karsinnasta jatkoon. Koko uransa pisimmän heiton 81,79&nbsp;m hän heitti vuonna 2000.

Épalle voitti moukarinheitossa Ranskan mestaruuden vuosina 1995, 1998, 2003 ja 2004. Hän teki toukokuussa 1993 Ranskan ennätyksen 79,98&nbsp;m, jonka rikkoi Gilles Dupray viisi vuotta myöhemmin.

## Henkilökohtaiset ennätykset

* Moukarinheitto: 81,79&nbsp;m (2000)
* Kuulantyöntö: 17,48&nbsp;m (1991)
* Kiekonheitto: 54,98&nbsp;m (1992)
* Keihäänheitto: 61,92&nbsp;m (1990)

## Lähteet

* 
* 

## Aiheesta muualla
*
Raphaël Piolanti

**Raphaël Piolanti** (s. 14. marraskuuta 1967 Metz, Moselle, Ranska) on ranskalainen moukarinheittäjä.

Piolanti edusti maataan arvokilpailuissa kahdeksan kertaa ja sijoittui viidesti loppukilpailussa sijoille 8–11. Splitin EM-kilpailuissa 1990 hän karsiutui tuloksella 72,50&nbsp;m. Tokion MM-kilpailuissa 1991 hän sijoittui kahdeksanneksi tuloksella 73,64&nbsp;m. Barcelonan 1992 olympialaisissa hän karsiutui tuloksella 73,22&nbsp;m. Stuttgartin MM-kilpailuissa 1993 hän oli kymmenes tuloksella 75,88&nbsp;m, Göteborgin MM-kilpailuissa 1995 yhdeksäs tuloksella 75,96&nbsp;m ja Atlantan 1996 olympialaisissa yhdestoista tuloksella 75,24&nbsp;m. Atlantan kisojen karsinnassa hän teki uransa parhaan arvokisaheiton, pituudeltaan 76,44&nbsp;m. Ateenan MM-kilpailuissa 1997 Piolanti sijoittui 11:nneksi tuloksella 74,08&nbsp;m. Sevillan MM-kilpailuissa 1999 hän karsiutui tuloksella 74,23&nbsp;m,

Piolanti voitti moukarinheitossa Ranskan mestaruuden vuosina 1990–1993, 1996–1997 sekä 1999. Hän teki syyskuussa 1992 Ranskan ennätyksen 79,68&nbsp;m, joka jäi hänen uransa pisimmäksi heitoksi. Ennätyksen hän menetti Christophe Épallelle toukokuussa 1993.

Urheilu-uransa jälkeen Piolanti toimi valmentajana. Hän sai vuonna 2018 elinikäisen urheilun toimintakiellon dopingaineiden hallussapidosta ja välittämisestä.

## Lähteet

* 

### Viitteet

## Aiheesta muualla
*
Love Ain’t No Stranger

**Love Ain’t No Stranger** on brittiläisen hardrockyhtye Whitesnaken kappale vuodelta 1984. Se oli Whitesnaken ensimmäinen single Yhdysvalloissa ja se saavutti siellä suuren suosion. Kappale sisältyi myös samana vuonna julkaistulle yhtyeen seitsemännelle albumille *[[Slide It In]]*. 

## Kappale
Kappale alkaa Jon Lordin rauhallisilla Hammond-uruilla. Se kuitenkin kasvaa raskaammaksi kappaleen edetessä. Kappale sisältää tunnetun kertosäkeen ja se on yleensä aina mukana Whitesnaken keikoilla. Kappaleesta on saatavilla myös liveversio vuoden 2006 live DVD:llä *Live...in the still of the night*.

## Kokoonpano
* David Coverdale &ndash; laulu
* Micky Moody &ndash; kitara
* Jon Lord &ndash; kosketinsoittimet
* Mel Galley &ndash; kitara
* Colin Hodkingson &ndash; basso
* Cozy Powell &ndash; rummut
Risto Koivisto

**Risto Koivisto** (s. 1943) on suomalainen rehtori, kunnanjohtaja ja kunnallispoliitikko, joka on työskennellyt muun muassa Pirkkalan lukion rehtorina ja Pirkkalan kunnanjohtajana sekä toiminut Pirkanmaan maakuntahallituksen puheenjohtajana. Sosialidemokraatteja edustava Koivisto oli myös Pirkkalan kunnanvaltuuston jäsen vuoteen 2025 saakka.

Koiviston poika on Jyväskylän kaupunginjohtaja Timo Koivisto.

## Lähteet
Walter Ciofani

**Walter Ciofani** (s. 17. helmikuuta 1962 Sedan, Ardennes, Ranska) on entinen ranskalainen yleisurheilija, jonka päälaji oli moukarinheitto.

Ciofani edusti maataan arvokilpailuissa viisi kertaa ja sijoittui parhaimmillaan kuudenneksi. Los Angelesin 1984 olympialaisissa hän heitti tuloksen 73,46&nbsp;m ja sijoittui seitsemänneksi. Stuttgartin EM-kilpailuissa 1986 hän karsiutui tuloksella 70,84&nbsp;m. Rooman MM-kilpailuissa 1987 hän sijoittui 11:nneksi tuloksella 75,34&nbsp;m ja Tokion MM-kilpailuissa 1991 kuudenneksi tuloksella 76,48&nbsp;m. Stuttgartin MM-kilpailuissa 1993 hän karsiutui tuloksella 73,36&nbsp;m.

Ciofani voitti moukarinheitossa Ranskan mestaruuden vuosina 1983–1987. Lisäksi hän voitti Ranskan hallimestaruuden painonheitossa vuosina 1984–1988. Hän paransi neljä kertaa Ranskan ennätystä moukarinheitossa vuosina 1984–1985. Hän vei huhtikuussa 1984 ennätyksen Jacques Accambraylta tuloksellaan 75,06&nbsp;m ja teki uransa parhaan tuloksen 78,50&nbsp;m toukokuussa 1985. Jälkimmäinen kesti Ranskan ennätyksenä syyskuuhun 1992 asti. Myös painonheitossa hän teki maansa ennätyksen.

## Henkilökohtaiset ennätykset

* Moukarinheitto: 78,50&nbsp;m (1985)
* Painonheitto (15,640&nbsp;kg): 23,11&nbsp;m (1988)
* Painonheitto (15,500&nbsp;kg): 24,11&nbsp;m (1985)
* Kiekonheitto: 47,14&nbsp;m (1983)

## Lähteet

* 

## Aiheesta muualla
*
Bobby Dall

**Bobby Dall** (oik. **Robert Harry Kuykendall** s. 2. marraskuuta 1963 Harrisburg, Pennsylvania) on yhdysvaltalaisen Poison-yhtyeen basisti.

Nykyään Bobby Dall asuu Indialanticissa, Floridassa.
Wolf (yhtye)

**Wolf** on vuonna 1995 perustettu ruotsalainen heavy metal -yhtye.

## Julkaisut
### Studioalbumit
*
*
*
*
*
*
*
*
*

### Muut julkaisut
*
*
*
*
*
*
*

## Aiheesta muualla
*Yhtyeen virallinen sivusto 
*
Avaruusblues

**Avaruusblues: Muuan rakkauslaulu** () on Brian Francis Slatteryn vuonna 2007 ilmestynyt romaani.

## Lähteet

## Aiheesta muualla
* Toni Jerrman: Unia Manhattanista ja kadonneesta Manuelista. Helsingin sanomat 6.1.2009.
* Vesa Sisättö: Rakkautta apokalypsin aikaan. Kiiltomato.net 16.2.2009.
Debbie Wasserman Schultz

**Deborah "Debbie" Wasserman Schultz** (s. 27. syyskuuta 1966 New York, New York) on yhdysvaltalainen demokraattipoliitikko. 

Wasserman Schultz on toiminut Yhdysvaltain edustajainhuoneen jäsenenä Floridan 20. vaalipiiristä 3. tammikuuta 2005 alkaen. Hän voitti vuoden 2004 vaaleissa republikaaniehdokas Margaret Hostetterin prosentein 70–30. Hänet on myöhemmin valittu jatkokaudelle kolmesti, vuonna 2006 ilman vastaehdokkaita, vuonna 2008 itsenäisenä ehdokkaana ollutta Hostetteria vastaan ja vuonna 2010 republikaanien Karen Harringtonia vastaan. Hän toimii jäsenenä edustajainhuoneen budjettivaliokunnassa ja lakivaliokunnassa.

Edustajainhuoneen jäsenyyden lisäksi Wasserman Schultz on ollut toukokuusta 2011 alkaen Yhdysvaltain demokraattisen puolueen kansallisen komitean puheenjohtaja. 
 
Ennen valintaansa Yhdysvaltain edustajainhuoneeseen Wasserman Schultz toimi jäsenenä Floridan edustajainhuoneessa vuosina 1992–2000 ja osavaltion senaatissa 2000–2004. Hän opiskeli Floridan yliopistossa Gainesvillessä ja suoritti Bachelor of Arts -tutkinnon vuonna 1988 ja Master of Arts -tutkinnon 1990, pääaineenaan politiikan tutkimus. Vuodesta 1989 vuoteen 1992 hän toimi Floridan edustajainhuoneen jäsenen Peter Deutschin avustajana. Kun Deutsch valittiin Yhdysvaltain edustajainhuoneeseen vuonna 1992, Wasserman Schultzista tuli hänen seuraajansa Floridan edustajainhuoneen jäsenenä ja nuorin lainsäätäjäksi valittu nainen Floridan historiassa. Myöhemmin Wasserman Schultz valittiin Deutschin seuraajaksi Floridan 20. vaalipiirin edustajana Yhdysvaltain edustajainhuoneessa.

Wasserman Schultz on juutalainen. Hän on naimisissa ja hänellä on miehensä Steve Schultzin kanssa kolme lasta, poika ja kaksi tytärtä. 

## Lähteet
*Debbie Wasserman Schultzin verkkosivut
*Wasserman Schultz Biographical Directory of the United States Congressin sivuilla 
### Viitteet
Pitaleipä

**Pitaleipä** eli **pita** (nykykreikan *pitta,* 'kakku', 'piirakka') on vehnästä leivottu, hiivalla nostatettu litteä leipä. Muodoltaan pyöreän tai soikean leivän ala- ja yläpuoli irtoavat toisistaan paistettaessa muodostaen onton taskun, joka voidaan leikata osaksi auki ja täyttää. Pitaleipää syödään sellaisenaan aterian ohessa, käytetään syömävälineenä tai täytetään taskuleiväksi esimerkiksi kebab-lihalla, vihanneksilla, salaatilla tai falafelilla. Pita tunnetaan perinteisenä leipänä esimerkiksi Turkissa, Bulgariassa ja Kreikassa sekä koko Lähi-idässä ja Pohjois-Afrikassa. Pitan kaltaiset ohuet leivät ovat vanhimpia leipälajeja, ja niitä voidaan paistaa uunin lisäksi millä tahansa kuumalla alustalla, kuten kivellä tai paistinpannulla.

## Historia
Pita-leivällä on juurensa Lähi-idän esihistoriallisissa litteissä leivissä. On todisteita noin 14 500 vuoden takaa, kivikaudelta, että nykyisen Jordanian alueella eläneet natufialaiset valmistivat jonkinlaista litteää leipää villeistä viljajyvistä. Antiikin vehnä ja ohra olivat joitakin varhaisimpia kotieläiminä käytettyjä kasveja neoliittisella kaudella noin 10 000 vuotta sitten, hedelmällisessä puolikuussa. 4 000 vuotta sitten leipä oli keskeisessä asemassa sellaisissa yhteiskunnissa kuin Mesopotamian Babylonian kulttuuri, josta tunnetaan varhaisimmat kirjoitetut tiedot ja reseptit leivänvalmistuksesta. Siellä pita-tyyppisiä litteitä leipiä, jotka oli paistettu tinûrussa (tannur tai tandoor), oli perusosa ruokavaliota, ja ne olivat hyvin samankaltaisia kuin nykyiset tandoor-leivät, taboon-leivät ja laffa, irakilainen litteä leipä, jolla on monia yhtäläisyyksiä pita-leivän kanssa. Kuitenkaan vanhoissa teksteissä tai keskiajan arabialaisissa keittokirjoissa ei ole merkintöjä höyryllä puhalletusta, kaksikerroksisesta "tasku-pita" -leivästä, ja ruokahistorioitsijoiden, kuten Charles Perryn ja Gil Marksin mukaan se oli todennäköisesti myöhäisempi kehitys.

## Lähteet

## Aiheesta muualla
I-52

**I-52** oli keisarillisen Japanin laivaston  C-luokan sukellusvene toisessa maailmansodassa. Alus upotettiin kesäkuun lopussa 1944 Atlantin valtamerellä.

## Valmistus
Alus tilattiin vuoden 1941 hankinnoissa Kuren laivastontelakalta, missä köli laskettiin 18. maaliskuuta 1942. Alus laskettiin vesille 10. marraskuuta ja otettiin palvelukseen 28. joulukuuta 1943.

## Taustaa
Japanin ja Saksan välillä oli rahtilaivaliikennettä. Kun tämä kävi mahdottomaksi, tavaroita kuljetettiin rahtisukellusveneillä. Rahtia maiden välillä yritettiin kuljettaa sukellusveneillä viisi kertaa. Japanilainen sukellusvene *[[I-8]]* onnistui pääsemään miehitettyyn Ranskaan ja takaisin Japaniin. Saksan laivaston sukellusvene *[[U-511]]* pääsi Lorientista Penangiin Malakan niemimaalla.

## Palvelus
Alus aloitti neitsytmatkansa 10. maaliskuuta 1944 Kuresta Sasebon kautta Singaporeen. Aluksen rahtina oli 9,8 tonnia molybdeenia, 11 tonnia volframia, 2,2 tonnia kultaa, kolme tonnia oopiumia ja 54 kiloa kahvia. Kulta oli maksu saksalaisesta optiikasta. Lisäksi matkalla oli 14 matkustajaa. Singaporessa alukseen kuormattiin 120 tonnia tinaa, 59,8 tonnia kautsua ja 3,3 tonnia kiniiniä, minkä jälkeen se jatkoi matkaansa Intian valtameren poikki Atlantille.

Japanin Saksan laivastoattasea kontra-amiraali Kojima Hideo ilmoitti 6. kesäkuuta alukselle Normandian maihinnoususta, minkä vuoksi sen määränpää vaihdettiin Norjaan. Alukselle ilmoitettiin myös oppaaksi määrätyn Saksan laivaston sukellusveneen paikka ja kohtaamisaika. Liittoutuneet kuulivat viestit ja purkivat ne Ultran avulla. Lorientista aluksen piti kuormata 800 kilogrammaa uraanioksidia. Japanin oletettiin aikovan valmistaa uraanioksidin avulla niin kutsutun likaisen pommin.

Alus kohtasi 22. kesäkuuta Atlantin valtamerellä noin 1&nbsp;500 kilometriä länteen Kap Verden saarilta Saksan laivaston sukellusveneen *U-530*, joka toimitti sille polttoainetta, Naxos FuMB 7 -tutkanpaljastimen sekä Enigma-salauslaitteen. Lisäksi alukselle siirtyi kaksi tutkaoperaattoria sekä saksalainen yhteysupseeri.

Yhdysvaltain laivasto lähetti saattuetukialus *[[USS Bogue]]n* sekä hävittäjät *USS Francis M. Robinsonin*, *USS Haverfieldin*, *USS Swenningin*, *USS Willisin* ja *USS Janssenin* alueelle tehtävänään tuhota japanilainen sukellusvene. *Boguelta* lähtenyt TBF Avenger -torpedopommittaja havaitsi 23. kesäkuuta hieman ennen puoltayötä sukellusveneen, minkä jälkeen lentokone hyökkäsi ilman näkyvää tulosta. Seuraava Avenger löysi sukellusveneen uudelleen ja pudotti akustisen torpedon. Seuraavana aamuna *Janssen* löysi paikalta raakakumia, silkkiä sekä ruumiinosia.

## Päälliköt
*Kameo Uno – 28. joulukuuta 1943 – 29. kesäkuuta 1944

## Lähteet
*

### Viitteet
Warr-kitara

**Warr-kitara** on Mark Warrin suunnittelema ja Warr Guitarsin valmistama kielisoitin.

## Kuvaus
Warr-kitara muistuttaa tavallista sähkökitaraa, mutta on suunniteltu soitettavaksi kahden käden tapping-tekniikalla hieman Chapman Stickin tapaan. Sitä voidaan kuitenkin soittaa myös perinteisemmillä kitara- ja bassotekniikoilla, kuten pizzicatona tai plektraa käyttäen. Warr-kitaraa voidaan soittaa sen hihnakiinnikkeiden sijoittelun ansiosta joko pystysuorassa asennossa, tai sähkökitaran tapaan vaakasuorassa.

Soitin voidaan virittää monin eri tavoin. Sen kielimäärä ei ole vakiintunut, ja voi käsittää 7–15 kieltä. Otelauta voi olla nauhallinen, nauhaton tai näiden kahden yhdistelmä. Instrumentissä käytetään erikoissuunniteltuja Bartolinin magneettimikrofoneja ja piezomikrofoneja, tai näiden kahden yhdistelmiä. Mikäli käytetään piezo-mikrofoneja, soittimeen voidaan myös rakentaa MIDI-ulostulo, joka muuntaa kitaran signaalin esimerkiksi syntetisaattoreiden ymmärtämään muotoon. Soittimen kaula on rakennettu poikkisahatusta laminaatista, jonka paksuus vaihtelee. Yli kymmenellä kielellä varustettujen kitaroiden kaulassa on kaksi kaularautaa tavanomaisen yhden sijaan, sekä kaksi 1/4-tuuman ulostuloa.

## Warr-kitaran käyttö
Warr-kitara on suhteellisen harvinainen soitin, mutta se soveltuu käytännössä mihin musiikkilajiin tahansa. Esimerkiksi Trey Gunn soittaa warr-kitaraa monilla King Crimsonin levyillä.

## Aiheesta muualla
* Warr Guitars
* Warr-kitaran suunnittelijan haastattelu
Ludwig Heck

**Ludwig Heck** (11. elokuuta 1860 Darmstadt Saksa – 7. heinäkuuta 1951 München) oli saksalainen biologi ja berliiniläisen eläintarhan johtaja.

Ludwig Heck oli Berliinin eläintarhan (*Berliner Zoo*) perustaja ja johtaja vuosina 1888–1931. Ennen sitä hän toimi Kölnin eläintarhan johtajana.

Ludwig Heckin pojat Heinz Heck ja Lutz Heck toimivat eläintarhanjohtajina Münchenissä ja Hallessa. 

Hilzheimer nimesi gepardin (*Acinonyx jubatus*) alalajin *hecki* vuonna 1913 Heckin kunniaksi.

## Lähteet
Eesti Noortekoondis

**Eesti Noortekoondis** eli Viron nuorten jääkiekkomaajoukkue, pelaa Viron pääsarjassa Meistriliigassa. 

## Katso myös
* Viron jääkiekkomaajoukkue

## Lähteet
* Estonian Ice Hockey Association 
*  Team roster in Official Estonian Ice hockey Championship page
Rudolf von Ems

**Rudolf von Ems** (noin 1200–1254) oli saksalainen eeppinen runoilija. Vanhin hänen säilyneistä teoksistaan on *Der gute Gerhard*, joka käsittelee kristillistä nöyryyttä. Vuosina 1225–1230 kirjoitettu *Barlaam ja Josaphat* perustui latinalaiseen versioon alkuperäisestä kreikkalaisesta tarinasta. Noin vuonna 1240 kirjoitettu *Alexanderroman* käsittelee Aleksanteri Suuren kasvatusta ja taisteluja. Se perustuu muun muassa Curtius Rufuksen *Historiae Alexandri Magniin*. Rudolfin viimeinen teos oli *Weltchronik* (maailmankronikka). Teos oli omistettu kuningas Konrad IV:lle ja käsitteli maailman historian aina Salomonin kuolemaan.
Katee Sackhoff

**Kathryn Ann ”Katee” Sackhoff** (s. 8. huhtikuuta 1980 Portland, Oregon) on yhdysvaltalainen näyttelijä. Hänet tunnetaan kenties parhaiten Kara ”Starbuck” Thracen roolista televisiosarjassa *[[Taisteluplaneetta Galactica (vuoden 2004 televisiosarja)|Taisteluplaneetta Galactica]]* (2003, 2004–2009). Hän sai roolistaan Starbuckina muun muassa Saturn-palkintoehdokkuuksia ja voitti palkinnon vuonna 2006.

Sackhoff syntyi Oregonin osavaltion Portlandissa ja kasvoi saman osavaltion St. Helensissa. Hän aloitti uransa näyttelijänä esiintymällä mainoksissa. *Taisteluplaneetta Galactican* ohella Sackhoff on näytellyt muun muassa vuoden 2002 kauhuelokuvassa ** ja vuoden 2007 televisiosarjassa *[[Bionic Woman (televisiosarja)|Bionic Woman]]* sekä vieraillut esimerkiksi televisiosarjoissa *[[Todistettavasti syyllinen]]*, *[[Teho-osasto (televisiosarja)|Teho-osasto]]* ja *[[Muodon vuoksi]]*. Hän on tehnyt äänirooleja myös peleihin *[[Halo 3]]* ja *[[Resistance 2]]*. Sackhoff oli mukana televisiosarja *[[24 (televisiosarja)|24:n]]* kahdeksannella tuotantokaudella vuonna 2010.

## Filmografia
### Elokuvat

### Televisiosarjat

### Ääninäyttely videopeleissä

## Lähteet

## Aiheesta muualla
Yleisurheilun sisäratojen Suomen-mestaruuskilpailut 2007

**Yleisurheilun sisäratojen Suomen-mestaruuskilpailut 2007** järjestettiin Rovaniemellä Lapin Urheiluopistolla 17.–18.2.2007. Käytetty juoksurata oli 190 metriä pitkä.

## Mitalistit
### Miehet

### Naiset

## Lähteet
* Kisajärjestäjien sivut
Lakselvtindane

**Lakselvtindane** on Skandien Lyngsalpenen osassa sijaitseva teräväpiirteinen vuorimassiivi Tromssan kunnassa, Pohjois-Norjassa. Korkein huipuista on Store Lakselvtinden yltäen 1 616 metrin korkeuteen merenpinnan tasosta.

## Huippuja

* *[[Store Lakselvtinden]]* (1&nbsp;616&nbsp;m)
* *[[Imbodentinden]]* (1&nbsp;565&nbsp;m)
* 1&nbsp;561&nbsp;m
* *[[Tomastinden]]* (1&nbsp;554&nbsp;m)
* 1&nbsp;525&nbsp;m
* 1&nbsp;431&nbsp;m
* 1&nbsp;429&nbsp;m
* 1&nbsp;329&nbsp;m
* 1&nbsp;281&nbsp;m
* 1&nbsp;156&nbsp;m
* 904&nbsp;m
* *[[Flatsteinfjellet]]*

## Lähteet

## Aiheesta muualla

* Kuvia ja hieman tietoa huipuista, Geir Jenssen 2009
Michael Hogan

**Michael Hogan** (s. Kirkland Lake, Ontario, Kanada) on irlantilaista syntyperää oleva kanadalainen näyttelijä. 

Hogan on tehnyt mm. eversti Saul Tigh'n roolin scifi-televisiosarjassa *[[Taisteluplaneetta Galactica (2003)|Taisteluplaneetta Galactica]]*. 

Hän on naimisissa näyttelijä Susan Hoganin kanssa. Heillä on kolme lasta: näyttelijä Jennie Rebecca Hogan, näyttelijä Gabriel Hogan ja Charlie Hogan. Michael ja Susan Hogan ovat näytelleet yhdessä (avioparin roolissa) televisiosarjassa  *[[L-koodi]]*. 

## Valikoitu filmografia

## Aiheesta muualla
*
Valentina Ševtšenko

**Valentina Ševtšenko** -nimisiä henkilöitä ovat:

* Valentina Ševtšenko, ''Valentyna Ševtšenko (s. 1975), ukrainalainen maastohiihtäjä 
* Valentina Ševtšenko (s. 1988), kirgisialais-perulainen thainyrkkeilijä ja vapaaottelija
Segawan dystonia

**Segawan dystonia**, jota kutsutaan myös Segawan taudiksi tai dopaherkäksi dystoniaksi (DRD eli *Dopamine-responsive dystonia*), on sairaus, jossa L-dopan (levodopa, 3,4-dihydroksi-L-fenyylialaniini, C9H11NO4) tuotanto on häiriintynyt pysyvästi. Sairaus aiheuttaa tahatonta kouristelua, oksentelua, kaatuilua ja lihasjäykkyyttä. Sairauden aiheuttajaa ei tiedetä, mutta sairaus on neurologinen. Segawan dystonia on parantumaton sairaus, mutta sen hoitoon käytetään L-dopaa sisältäviä lääkkeitä.
Worcesterin tuomiokirkko

**Worcesterin tuomiokirkko**, (), on anglikaaninen tuomiokirkko Worcesterissa, Englannissa, Severnjoen rannalla.

## Historia
Ensimmäisen katedraalin perusti vuonna 680 Worcesterin hiippakunnan ensimmäinen piispa Bosel, mutta tästä ei ole enää mitään jäljellä, vaan nykyinen katedraali on rakennettu 1100-luvulla. Krypta valmistui vuoteen 1089 ja se on Englannin suurin normanniajalta peräisin oleva krypta. Juhana Maaton, Walesin prinssi Arthur ja Stanley Baldwin on haudattu kirkkoon.

Worcesterin yliopiston valmistujaisseremoniat pidetään tuomiokirkossa.

## Lähteet

## Aiheesta muualla

* Virallinen sivusto
Tallinn Purikad

**Tallinn Purikad** (vuosina 2011–2015 **HC Panter/Purikad**) on virolainen jääkiekkoseura Tallinnasta. Seura on pelannut Viron pääsarjassa Meistriliigassa. Joukkueella ei ole yhtään Viron mestaruutta. Seuralla on ollut toimintaa tämän lisäksi A-, B-, C-, D-, E-, F- ja G-junioreissa, minkä lisäksi sillä on ollut ikämiesjoukkue *Tankid* (suom. 'Tankit').

JYPissä kiekkoillut virolaispelaaja Robert Rooba on Purikadin kasvatti. Joukkueen nimi merkitsee suomeksi 'Tallinnan vonkaleet'.

## Joukkue

### Maalivahdit
* Villem-Henrik Koitmaa
* Christian Adami
* Kristjan Eerme

### Puolustajat
* Ken Kuusk
* Andrus Kuusk
* Dmitri Kalenda
* Märt Eerme
* Daniil Borokiv
* Raiko Kiik
* Ilja Oleinik

### Hyökkääjät
* Risto Sikk
* Ivan Kuzmin
* Artur Fedoruk
* Kaspar Karik
* Edgar Baranin
* Kristjan Lorenz
* Priit Mölder
* Andrei Lukin
* Jan Lukats
* Mihkel Võrang
* Jarmo Süvaoja
* Kirill Postolaki
* Kristjan Valk
* Andrei Grishkun
* Martin Gut
* Arkadi Zaitsev
* Artjom Gornostajev

## Katso myös

* HC Panter

## Lähteet

* Estonian Ice Hockey Association

### Viitteet

## Aiheesta muualla
* Purikad.ee kotisivut
Kohtla-Järve Viru Sputnik

**Kohtla-Järve Viru Sputnik** on virolainen jääkiekkoseura Kohtla-Järveltä. Seura palaa Viron pääsarjassa Meistriliigassa, mutta ei ottanut siihen osaa kaudesta 2016–2017 kauteen 2020–2021.

Kaudella 2008–2009 joukkue saavutti Meistriliigan hopeaa, ja kaudella 2009–2010 se voitti ensimmäisen mestaruutensa. Kaudella 2021–2022 joukkue jäi runkosarjan viimeiseksi. Kaudella 2023–2024 seuran päävalmentaja oli Anton Nekrassov.

## Lähteet

* Estonian Ice Hockey Association 

### Viitteet

## Aiheesta muualla
* Viru Sputnik Kotisivut
Marinianus

**Publius Licinius Egnatius Marinianus** (noin 265?–268) oli Rooman keisari Gallienuksen ja hänen vaimonsa Cornelia Saloninan kolmas ja nuorin poika. Hänen setänsä oli Gallienuksen veli Valerianus nuorempi. Marinianuksen molemmat veljet, Valerianus II ja Saloninus olivat kuolleet vuonna 257 ja 260, joten hän oli ainoa Gallienuksen perillinen. Marinianus oli konsulina vuonna 268, vaikka hän oli vasta noin kolmen vuoden ikäinen. Marinianus luultavasti murhattiin vuonna 268 yhdessä hänen isänsä ja äitinsä kanssa.

## Lähteet
*
*
*
Trotski (täsmennyssivu)

**Trotski** voi tarkoittaa seuraavia:

* Lev Trotski, neuvostovenäläinen poliitikko, alun perin Lev Davidovitš Bronstein
* Noi Trotski, neuvostoliittolainen arkkitehti
* *[[Trotski (kirja)|Trotski]]*, Christer Pursiaisen vuonna 2011 julkaisema elämäkertakirja Lev Trotskista
* *[[Trotski (televisiosarja)|Trotski]]* (*Троцкий*), Lev Trotskista kertova venäläinen televisiosarja vuodelta 2017
Luosujärvi

**Luosujärvi** on pieni järvi Lapin läänissä Kolarin kunnassa, Yllästunturin länsipuolella. Pääosin järven länsirannalla, sijaitsee Luosun kylä. Nimi Luosu tulee muinaisesta lapin murteen sanasta luossa, joka tarkoittaa Lapin jokien yläjuoksulle vaeltanutta lohta. Järvi laskee Luosujoen ja Ylläsjoen kautta Tornionjokeen.

## Lähteet
Impulse Tracker

**Impulse Tracker** on australialaisen Jeffrey Limin kehittämä tracker-ohjelmisto DOS:ille. Sillä on yhtäläisyyksiä Scream Trackerin kanssa monelta osin, kuten efektien, toiminnallisuuden ja käyttöliittymän osalta. Viimeisin versio, 2.14 patch 5, julkaistiin 8. huhtikuuta 1999.

## Ominaisuudet
Impulse Tracker tukee oman IT-formaattinsa lisäksi ProTrackerin MOD-, MTM- ja Fast Trackerin XM-formaatteja. Ohjelma tukee enimmillään 256 kanavaa, vaihtelevia patternien pituuksia, 16-bittisiä sampleja, instrumenttien äänenvoimakkuusvaippoja sekä ping pong -looppeja. Versio 2:ssa on ominaisuutena myös panorointi- ja äänenkorkeusvaipat. Nämä kaikki ominaisuudet löytyivät jo Fast Trackeristakin. Merkittävin Impulse Trackerin ominaisuus on NNA:t. (New Note Actions) Niiden ansiosta ohjelma kykenee toistamaan useita ääninäytteitä päällekkäin samalla kanavalla. Nämä komennot määräävät, miten jo valmiiksi soiva nuotti käyttäytyy, kun se kohtaa uuden nuotin samalla kanavalla. NNA:ita ovat:
* **Cut:**  Uusi instrumentti korvaa aikaisemman.
* **Continue:**  Aikaisempi instrumentti jatkaa sointiaan noudattaen sen ADSR-käyrää.
* **Off:** Aikaisempi instrumentti aloittaa ADSR-käyränsä päästövaiheen.
* **Fade:** Aikaisempi instrumentti häivyttyy määrätyllä nopeudella noudattamatta sen ADSR-käyrää.

## Kloonit
Ohjelmasta on julkaistu avoimen lähdekoodin klooni nimellä Schism Tracker.

## Lähteet

## Aiheesta muualla
* Impulse Trackerin kotisivut 
* Impulse Tracker 2.14 Pouetissa
Fear

**Fear** tai **The Fear** tarkoittaa seuraavia asioita:

## Elokuvat ja televisio
* *[[Fear (vuoden 1946 elokuva)|Fear]]*, yhdysvaltalainen elokuva vuodelta 1946
* *[[Kauhu (vuoden 1990 elokuva)|Kauhu]]* (*Fear*), yhdysvaltalainen elokuva vuodelta 1990
* *[[Fear (vuoden 1995 elokuva)|Fear]]* (*The Fear*), yhdysvaltalainen elokuva vuodelta 1995
* *[[Hiipivää kauhua]]* (*Fear*), yhdysvaltalainen elokuva vuodelta 1996
* *[[Shokkihoitoa]]* (*Fear*), yhdysvaltalainen televisiosarja

## Musiikki
* Fear, yhdysvaltalainen punk rock -yhtye
* *[[Fear (John Calen albumi)|Fear]]*, John Calen albumi
* *[[Fear (Royal Huntin albumi)|Fear]]*, Royal Huntin albumi
* *[[Fear (Toad the Wet Sprocketin albumi)|Fear]]*, Toad the Wet Sprocketin albumi
* ”The Fear”, Lily Allenin kappale
* ”F.E.A.R.”, Ian Brownin kappale
* ”Fear”, Disturbedin kappale albumilta *[[The Sickness]]*

## Videopelit
* *[[F.E.A.R. (pelisarja)|F.E.A.R.]]*, pelisarja
** *[[F.E.A.R.]]*, sarjan ensimmäinen peli
* The Fear, *Metal Gear* -pelisarjan hahmo.